Արթուր Շահնազարյան

Արթուր Միհրդատի Շահնազարյան (1958, հուլիսի 16, Հայկական ԽՍՀ), հայ երգահան, կոմիտասագետ, խազագետ, Հայաստանի Երգահանների միության վարչության անդամ։

Կենսագրություն 
Ծնվել է 1958 թվականին Հայաստան Լոռու մարզի Վահագնի գյուղում։

 1981 թվականին ընդունվել է Երևանի Կոմիտասի անվան պետական կոնսերվատորիայի երգահանական և խմբավարական բաժինները։
 1986 թվականին ավարտել է երեք ֆակուլտետ՝ կոմպոզիտորական, դիրիժորական, երաժշտագիտական։ Սովորելուն զուգընթաց դասավանդել է երաժշտական դպրոցում, աշխատել է ՀՀ մշակույթի նախարարության Ժողովրդական ստեղծագործության մեթոդ կենտրոնում, որպես ավագ գիտաշխատող, ապա աշխատել է պետական կոնսերվատորիայում, որպես ֆոլկլորի կաբինետի վարիչ։ Ապա դասավանդել է Մխիթար Սեբաստիացի կրթահամալիրում, հետո ղեկավարել տեղի երաժշտական դպրոցը։
 1991 -1994 թվականներին գտնվել է ԱՄՆ-ում, հայկական համայնքի հետ իրականացնելով զանազան մշակութային ծրագրեր։
 1995 թվականին աշխատել է ՀՀ կրթության նախարարությունում, որպես ծրագրամեթոդական վարչության պետ։
 1998 թվականին աշխատել է ՀՀ մշակույթի նախարարությունում, որպես «Ազգային մշակույթի պահպանման, զարգացման և տարածման» վարչության պետ։
 2000 թվականից ընդհատումներով աշխատել է դպրոցում երաժշտական ծրագրերի ղեկավար, հետո դարձել է «Դար» հիմնադրամի հոգաբարձուների խորհրդի անդամ։

Արթուր Շահնազարյանը Հայաստանի Երգահանների միության վարչության անդամ է. տարեկան երկու անգամ՝ աշնանը և գարնանը կազմակերպում է համերգաշարեր, որոնցում հնչում են ժամանակակից հայ կոմպոզիտորների, նաև երիտասարդների ստեղծագործությունները։

 2007-2010 թվականներին հիմնականում աշխատել է հայկական էպոսի վրա։ «Սասունցի Դավիթ» երաժշտական մոնումենտալ այդ ստեղծագործությունը բաղկացած է 110 համարից, օգտագործված են ազգային հին նվագարաններ։ Դրանց մեծ մասը վերականգնվել՝ պատրաստվել է առաջին անգամ ըստ միջնադարյան ձեռագրերի և այլ աղբյուրների։
 2016 թվականին ստանձնել է ՀՀ մշակույթի նախարարության «Ակունք» ազգագրական համույթի գեղարվեստական ղեկավարի պաշտոնը։
Հայ միջնադարյան խազաբանության, մշակութաբանության, ազգագրության, ժողովրդական ստեղծագործության, կրթության վերաբերյալ հրատարակել է գիտական աշխատություններ։ Երաժշտական ստեղծագործությունների հեղինակ է, կոմիտասագետ է։

Սկզբունքորեն հրաժարվել է որևէ տեսակի կոչումից և մրցանակներից։

Արթուր Շահնազարյանը եղել է նաև փառատոների և մրցույթների ժյուրիի նախագահ։ Հասցրել է կազմակերպել  համերգներ և երաժշտական ներկայացումներ Երևանի բոլոր պետական դահլիճներում։ 

Համերգ-դասախոսություններով և կրթական ծրագրերով հանդես է եկել ԱՄՆ-ում, Հունգարիայում, Գերմանիայում, Դանիայում, Ֆրանսիայում, Ռումինիայում և Նորվեգիայում։

Աշխատություններ 
1. "Ով ով է. Հայեր", կենսագրական հանրագիտարան, հատոր Ա., Երևան, 2005
2. «Միջնադարյան խազարվեստը հայ երաժշտական մշակույթի համակարգում», բաղկացած հինգ հատորից։           
 Հատոր 1. «Առոգանություն», Երևան, 1990թ.             
 Հատոր 2. «Ձայնեղանակներ», Երևան, 2016թ.            
 Հատոր 3. «Տաղաչափություն», Երևան, 2018թ.            
 Հատոր 4. «Խազեր», Երևան, 2019թ.            
 Հատոր 5. «Վերծանություն», Երևան, 2020թ.
3. «Խազերի Կոմիտասյան վերծանության հայտնությունը», Երևան, 2000թ.,
4. Խազերից վերծանված երգերի ձայնագրություններ (ձայնագրված Սաղմոսավանքում, Երևանի պետական կամերային երգչախումբի կողմից), կից գիրքը հայերեն և անգլերեն՝ «Շարական խազագրեալ», թարգմանությունը` Վաչե Պարսումյանի։ Երևան, 2013 
2014 թվականին «Cultural Renaissance» մշակութային կազմակերպության միջոցով կազմել է արական երգչախումբ և ձայնագրել հայ հոգևոր երաժշտության «Ոսկե ֆոնդը»` 60 շարական, 24 տաղ և մեղեդի (տես armenian music.am Ձայնադարան)։

Հայ Ժողովրդական Երաժշտություն 
1. Ժողովրդական երգերի և պարեղանակների գրառումներ (Հայաստանի գյուղերից),
2. Հայկական թմբուկի ռիթմերը,

3. Սրինգի նվագների գրառումներ,

4. «Հայկական հարսանյաց ծեսը». (300-ից ավելի երաժշտական նշումներ, ծեսի նկարագրություններ),

5. Հայ ժողովրդական երաժշտության անթոլոգիա – ցուցակներ՝ բաժանված ըստ տեսակների, տեղավայրերի և այլն,

6. «Սասնա ծռեր» էպոսի ավանդական մեղեդիների հավաքագրում,

7. Գյուղերում 110 պարի նկարահանում (արքեպիսկոպոս Մեսրոպ Աշճյանի պատվերով),

8. 2014 թվականին «Cultural Renaissance» մշակութային կազմակերպության ծրագրի շրջանակներում հավաքագրել է երգիչների և ձայնագրել է հայ ժողովրդական երաժշտության «Ոսկե ֆոնդը»` 350 երգ, 80 նվագ /այդ ամենը տեղադրված է համացանցում` ձայնագրություն, նոտա, մեկնաբանություն/ (տես armenian music.am Ձայնադարան),

9.«Կոմիտաս» (Կյանքը և գործը). Երևան 2015, 

10. «Հարսանյաց ծեսն ու Կոմիտասը», Երևան, 2019։

ՄՇԱԿՈՒԹԱԲԱՆՈՒԹՅՈՒՆ 
1. «Է Արար», կրճատ տարբերակ, 1991թ., Երևան

2. «Է Արար». ամբողջական տարբերակ (նախաքրիստոնեական հայ մշակույթը) Երևան, 2011թ։

ԿՐԹԱԿԱՆ 
1. «Երգ ու բան»  Երևան, 1989թ. (տնային աշխատանքային երգերը և աշխատանքի նկարագրությունները),

2. «Երգ ու հաց».  Երևան, 1990թ. (հողագործի աշխ. երգերը, հացի արարման յոթ փուլերը՝ նկարագրություններով)։

3. Մանկական ժողովրդական երգեր «Խնկի Ծառ», Երևան 1991թ.

4. Մանկապատանեկան ժողովրդական երգեր «Կաքավիկ » (101 երգ), Երևան, 2008թ., 

5. Ծրագիր «Երգը և երաժշտությունը մանկապարտեզում», Երևան 2001թ., 

6. Մանկական ժողովրդական երգեր՝ մանուկների կատարմամբ. «Կաքավիկ» 21 երգ, Երևան, 2007թ.,

7. «Արև» (արևի մասին երգեր, ավանդություններ, առածներ և այլն),

8. Կրթական այլ ծրագրեր, հոդվածներ։

ԵՐԱԺՇՏԱԿԱՆ  ՍՏԵՂԾԱԳՈՐԾՈՒԹՅՈՒՆՆԵՐ 
1. Ժողովրդական երգերի մշակումներ երգչախմբի համար,

2. «Զանգի» երգչախմբային պոեմ (խոսք՝ Խաչատուր Աբովյանի),

3. Վոկալ շարք ձայնի և դաշնամուրի համար,

4. Կանտատ. «Եղծ աղանդոց» (ըստ Եզնիկ Կողբացու), 4 մաս

5. «Նավասարդ». նախաքրիստոնեական ծեսը (երաժշտական մեծ ներկայացում) նվագախմբի և երգչախմբի համար,

6. Դաշնամուրային գործեր,

7. Խմբերգեր՝ ըստ Գր. Նարեկացու պոեմի,

8. «Տաղ» լարային նվագախմբի համար,

9. Դաշնամուրային կվինտետ,

10. Դաշնամուրային սեքստետ,

11. «Սասունցի Դավիթ» օպերա-բալետ՝ 110 համարից բաղկացած, ձայնագրվել է 2008-2009թթ,

12. Զանազան խմբերգեր,

13. Ռեքվիեմ, երգչախմբի և լարային նվագախմբի համար, խոսք՝ Ռազմիկ   Դավոյանի։
Հայ երգահաններ
Հայ կոմիտասագետներ
Հայ խազագետներ